Affaldssortering i Odense Kommune

Sorteringsbrochure

Version egnet til skærmlæsere – uden billeder.

Indholdsfortegnelse

[Introduktion 4](#_Toc146110949)

[Sådan skal du sortere derhjemme: 4](#_Toc146110950)

[PLAST 4](#_Toc146110951)

[Eksempler på plast 5](#_Toc146110952)

[Ting, der ikke sorteres som plast 5](#_Toc146110953)

[Hvor ren skal plasten være? 5](#_Toc146110954)

[Hvad sker der med plasten? 5](#_Toc146110955)

[Godt at vide om plast 5](#_Toc146110956)

[MAD- & DRIKKEKARTONER 6](#_Toc146110957)

[Eksempler på mad- & drikkekartoner 6](#_Toc146110958)

[Ting, der ikke sorteres som mad- & drikkekartoner 6](#_Toc146110959)

[Hvor rene skal mad- & drikkekartonerne være? 6](#_Toc146110960)

[Hvad sker der med mad- & drikkekartonerne? 6](#_Toc146110961)

[Godt at vide om mad & drikkekartoner 6](#_Toc146110962)

[GLAS 6](#_Toc146110963)

[Eksempler på glas 7](#_Toc146110964)

[Ting, der ikke sorteres som glas 7](#_Toc146110965)

[Hvor rent skal glas være? 7](#_Toc146110966)

[Hvad sker der med glas? 7](#_Toc146110967)

[Godt at vide om glas 7](#_Toc146110968)

[METAL 7](#_Toc146110969)

[Eksempler på metal 8](#_Toc146110970)

[Ting, der ikke sorteres som metal 8](#_Toc146110971)

[Hvor rent skal metal være? 8](#_Toc146110972)

[Hvad sker der med metal? 8](#_Toc146110973)

[Godt at vide om metal 8](#_Toc146110974)

[PAPIR 9](#_Toc146110975)

[Eksempler på papir 9](#_Toc146110976)

[Ting, der ikke sorteres som papir 9](#_Toc146110977)

[Hvor rent skal papiret være? 9](#_Toc146110978)

[Hvad sker der med papiret? 9](#_Toc146110979)

[Husk også 9](#_Toc146110980)

[SMÅT PAP 10](#_Toc146110981)

[Eksempler på småt pap 10](#_Toc146110982)

[Ting, der ikke sorteres som småt pap 10](#_Toc146110983)

[Hvor rent skal pappet være? 10](#_Toc146110984)

[Hvad sker der med pap? 10](#_Toc146110985)

[Husk også 11](#_Toc146110986)

[MADAFFALD 11](#_Toc146110987)

[Eksempler på madaffald 11](#_Toc146110988)

[Ting, der ikke sorteres som madaffald 11](#_Toc146110989)

[Hvad sker der med madaffaldet? 11](#_Toc146110990)

[Husk også 12](#_Toc146110991)

[RESTAFFALD 12](#_Toc146110992)

[Eksempler på restaffald 12](#_Toc146110993)

[Ting, der ikke sorteres som restaffald 12](#_Toc146110994)

[Hvad sker der med dit restaffald? 12](#_Toc146110995)

[Husk også 13](#_Toc146110996)

[FARLIGT AFFALD 13](#_Toc146110997)

[Eksempler på farligt affald 13](#_Toc146110998)

[Ting, der ikke sorteres som farligt affald 13](#_Toc146110999)

[SMÅT ELEKTRONIK 14](#_Toc146111000)

[Eksempler på småt elektronik 14](#_Toc146111001)

[Ting, der ikke sorteres som småt elektronik 14](#_Toc146111002)

[TEKSTILAFFALD 14](#_Toc146111003)

[Eksempler på tekstilaffald 14](#_Toc146111004)

[Ting, der ikke sorteres som tekstilaffald 15](#_Toc146111005)

[Hvad sker der med dit tekstilaffald? 15](#_Toc146111006)

[Husk også 15](#_Toc146111007)

[Sådan kommer du af med det øvrige affald 15](#_Toc146111008)

[Genbrugsstationerne 15](#_Toc146111009)

[Storskrald 15](#_Toc146111010)

[For godt til skrot 16](#_Toc146111011)

[Er det affald – og skal det genbruges eller genanvendes? 16](#_Toc146111012)

[Dit bidrag er vigtigt! 16](#_Toc146111013)

# Introduktion

I Odense Kommune får alle husstande hentet de samme affaldsfraktioner. Det betyder, at alle skal sortere på samme måde – uanset hvor eller hvordan man bor, og hvilken type beholder eller indkast, man har.

**De affaldsfraktioner, som vi henter, er:**

* Plast
* Mad- & drikkekartoner
* Glas
* Metal
* Papir
* Småt pap
* Madaffald
* Restaffald
* Farligt affald
* Småt elektronik
* Tekstilaffald

For at begrænse antallet af beholdere sorteres nogle af disse sammen.

I denne brochure kan du lære mere om affaldssorteringen og de forskellige slags affald. Til sidst er der også lidt om vores andre ordninger – heriblandt storskrald og afhentning af genbrugelige effekter.

# Sådan skal du sortere derhjemme:

## PLAST

Plast skal afleveres sammen med mad- & drikkekartoner – altså i samme beholder eller indkast.

Du må selv bestemme, om du afleverer plast og mad- & drikkekartoner i poser eller løst i beholderen.

### Eksempler på plast

• Plastflasker og -dunke

• Plastbakker og -bøtter

• Plastposer

• Plastfolie

• Bobleplast

### Ting, der ikke sorteres som plast

• Emballage fra plante- og insektgift (farligt affald)

• Gummistøvler, regntøj og vandslanger (deponi)

• Plastprodukter med elektronik (elektronik)

• Melamin (restaffald)

• Flamingo (container til flamingo på genbrugsstationen)

### Hvor ren skal plasten være?

Plastemballagerne skal være tømt for indhold og/eller skrabet rene.

### Hvad sker der med plasten?

Da plast og mad- & drikkekartoner indsamles sammen, sorteres det efterfølgende maskinelt, så materialerne kan genanvendes i nye produkter. Vi udleder markant mindre CO2, når vi genanvender plast fremfor at producere af nye råstoffer. Fx reduceres mængden af CO2 med mere end 90 % ved genanvendelse af plasttypen PP.

### Godt at vide om plast

Tomme plastemballager, der kun har faremærket ’sundhedsfare’, må gerne afleveres i beholderen til plast og mad- og drikkekartoner. I forhold til øvrige faremærker se [www.odenserenovation.dk/faremaerker](http://www.odenserenovation.dk/faremaerker)

## MAD- & DRIKKEKARTONER

Mad- & drikkekartoner skal afleveres sammen med plast – altså i samme beholder eller indkast.

Du må selv bestemme, om du afleverer plast og mad- & drikkekartoner i poser eller løst i beholderen.

### Eksempler på mad- & drikkekartoner

• Mælke- og yoghurtkartoner

• Kartoner til fx juice og saft

• Kartoner til mad fx flåede tomater og bønner

### Ting, der ikke sorteres som mad- & drikkekartoner

• Papkrus og To Go-kopper (restaffald)

• Pizzabakker (restaffald)

### Hvor rene skal mad- & drikkekartonerne være?

Mad- og drikkekartoner skal være tømt for indhold og/eller skrabet rene.

### Hvad sker der med mad- & drikkekartonerne?

Mad- & drikkekartonerne bliver vasket, og folien bliver skilt fra papirfibrene. Herefter kan

materialerne genanvendes i nye produkter.

### Godt at vide om mad & drikkekartoner

Hvis du vil skabe mere plads i din affaldsbeholder, må du gerne folde kartonerne. Du bestemmer selv, om du vil aflevere kartonerne med skruelåget på eller løst ved siden af.

## GLAS

Glas skal afleveres sammen med metal – altså i samme rum eller indkast.

Glas og metal skal ligge løst i beholderen og må derfor ikke afleveres i poser.

### Eksempler på glas

• Glasflasker fra vin, øl og sodavand

• Emballageglas fra rødbeder, pulverkaffe og syltetøj

• Glasflasker fra ketchup og dressing

### Ting, der ikke sorteres som glas

• Sparepærer (afleveres på genbrugsstation/rød kasse)

• Glødepærer (restaffald)

• Porcelæn, keramik og ildfaste fade (afleveres på genbrugsstation)

### Hvor rent skal glas være?

Glas skal være tømt for indhold og/eller skrabet rene.

### Hvad sker der med glas?

Syltetøjsglas og vinflasker kan smeltes om til nye glas og flasker. I processen går en lille smule glas tabt, men cirka 90 % bliver til nyt glas. Man bruger desuden 15 % mindre energi ved at genanvende glas frem for at producere det af nye råstoffer.

### Godt at vide om glas

Du må gerne lade metallåg sidde på flasker og emballageglas.

## METAL

Metal skal afleveres sammen med glas – altså i samme rum eller indkast.

Glas og metal skal ligge løst i beholderen og må derfor ikke afleveres i poser.

### Eksempler på metal

• Øl- og sodavandsdåser

• Konservesdåser

• Fyrfadslysholdere

• Alubakker

• Kapsler og låg

### Ting, der ikke sorteres som metal

• Batterier (farligt affald)

• Hårlak, deospray og andre spraydåser (farligt affald)

• Store og tunge metalgenstande (container til metal på genbrugsstationen)

### Hvor rent skal metal være?

Metalemballager skal være tømt for indhold og/eller skrabet rene.

### Hvad sker der med metal?

Metal fra tomatdåser og drikkedåser smeltes om til nye produkter som cykler, gryder og dåser. Der spares store mængder CO2, når metal genanvendes. Fx reduceres mængden af CO2 med 95 % ved genanvendelse af aluminium. Derudover er vi globalt ved at løbe tør for mange metaller - derfor er det vigtigt at genanvende dem.

### Godt at vide om metal

Vil du undgå lugtgener fx fra makreldåsen, må du gerne skylle den. Når vi genanvender aluminium, sparer vi så meget vand, at du i princippet kan skylle med op til 20 liter vand – og stadig have sparet miljøet for vand foruden råstoffer og energi.

## PAPIR

Papir skal afleveres sammen med småt pap – altså i samme rum eller indkast.

Papir og småt pap skal ligge løst i beholderen og må derfor ikke afleveres i poser.

### Eksempler på papir

• Aviser, reklamer og ugeblade

• Magasiner og brochurer

• Kontorpapir og kuverter med rude

• Telefonbøger

### Ting, der ikke sorteres som papir

• Gavepapir (restaffald)

• Papirdug (restaffald)

• Servietter og køkkenrulle (restaffald)

• Bøger (container til bøger på genbrugsstationen)

### Hvor rent skal papiret være?

Papiret skal være rent og tørt.

### Hvad sker der med papiret?

Papir er lavet af cellulosefibre fra træ. Fibrene kan genanvendes til nyt papir, pap og æggebakker. Ved produktion af genbrugspapir bruges typisk kun 30 gram træ til 1 kg papir. Når man fremstiller 1 kg nyt papir, bruges der cirka 2 kg træ.

Husk også
Hvis du får blade og magasiner i en plastpose, skal posen af, før du putter papiret i beholderen.

## SMÅT PAP

Småt pap skal afleveres sammen med papir – altså i samme rum eller indkast.

Papir og småt pap skal ligge løst i beholderen og må derfor ikke afleveres i poser.

### Eksempler på småt pap

• Cornflakes- og havregrynspakker

• Bølgepap og karton

• Paprør fra køkken- og toiletruller

• Små papkasser

• Æggebakker

### Ting, der ikke sorteres som småt pap

• Pizzabakker (restaffald)

• Mælke- og juicekartoner (mad- & drikkekartoner)

• Store papkasser (container til pap på genbrugsstationen)

### Hvor rent skal pappet være?

Pappet skal være rent og tørt.

### Hvad sker der med pap?

Pap er lavet af cellulosefibre fra træ. Fibrene kan genanvendes til nyt papir, pap og æggebakker. Der bruges 75 m³ vand til at fremstille et ton nyt pap - men kun 15 m³ vand til at fremstille samme mængde genbrugspap.

### Husk også

Små papkasser foldes og mases sammen - eller rives i mindre stykker. Større papkasser skal afleveres på genbrugsstationen.

## MADAFFALD

Madaffald skal de fleste steder i samme beholder som restaffald, men i et særskilt rum eller indkast.

Madaffald skal i poser i beholderen. Husk at binde knude på posen.

### Eksempler på madaffald

• Ris, pasta og ost

• Grøntsager og frugt - rå, kogte og skræller

• Teblade, kaffegrums (også med filtre og poser)

• Fisk, kød, pålæg og ben

• Brød og kager

• Sovs og fedt

### Ting, der ikke sorteres som madaffald

• Emballager

• Køkkenrulle (restaffald)

• Potteplanter (restaffald)

• Haveaffald (afleveres på genbrugsstation)

### Hvad sker der med madaffaldet?

Madaffald omdannes til biogas, der kan bruges som brændstof eller til produktion af el og varme. Restproduktet fra biogasanlægget køres ud på marker som gødning. På denne måde udnyttes både energien og næringen i madaffaldet.

### Husk også

Bind en pose på din beholder, når du får brug for nye poser. Bor du til leje, skal du kontakte viceværten.

## RESTAFFALD

Restaffald skal de fleste steder i samme beholder som madaffald, men i et særskilt rum eller indkast.

Restaffald skal i poser i beholderen. Husk at binde knude på posen.

### Eksempler på restaffald

• Gavepapir og gavebånd

• Pizzabakker

• Snavset papir

• Støvsugerposer

• Bleer

### Ting, der ikke sorteres som restaffald

• Genanvendeligt affald

• Farligt affald

### Hvad sker der med dit restaffald?

Restaffaldet brændes. Varmen fra ilden udnyttes til el og varme, som føres tilbage til husholdningerne.

### Husk også

Sørg for at sortere så meget affald fra til genanvendelse som muligt, inden resten smides ud til restaffald. For at passe bedre på vores klima og miljø, skal vi reducere mængden af restaffald. Tak, fordi du sorterer dit affald!

## FARLIGT AFFALD

Farligt affald kan afleveres i den røde kasse, som afhentes og tømmes efter bestilling. I den røde kasse må du både aflevere farligt affald og småt elektronik. Det er vigtigt, at låget på den røde kasse kan lukkes. Ellers må vi ikke afhente den.

Bor du til leje, skal du spørge din vicevært, hvordan du kommer af med farligt affald og småt elektronik.

Det er også muligt at aflevere dit farlige affald på genbrugsstationerne på Snapindvej eller i Havnegade. På de resterende genbrugsstationer er det kun muligt at aflevere farligt affald, når miljøbilen holder der hver 6. weekend. Læs mere på [www.odenserenovation.dk/farligt-affald](http://www.odenserenovation.dk/farligt-affald)

### Eksempler på farligt affald

• Malingrester

• Spraydåser

• Kemikalier (helst i original emballage)

• Lyskilder fx sparepærer, LED-pærer m.m.

• Neglelak og neglelakfjerner

• Plante- og insektgift

### Ting, der ikke sorteres som farligt affald

• Kanyler og medicinrester (apoteket)

• Ammunition, sprængstoffer og våben (politiet)

• Affyret fyrværkeri (restaffald)

## SMÅT ELEKTRONIK

Småt elektronik kan afleveres i den røde kasse, som afhentes og tømmes efter bestilling. I den røde kasse må du både aflevere farligt affald og småt elektronik. Det er vigtigt, at låget på den røde kasse kan lukkes. Ellers må vi ikke afhente den.

Bor du til leje, skal du spørge din vicevært, hvordan du kommer af med farligt affald og småt elektronik.

Det er også muligt at aflevere elektronik på genbrugsstationerne.

### Eksempler på småt elektronik

• Mobiltelefoner, tablets og laptops

• Legetøj med elektronik

• Opladere, kabler og ledninger

• Mindre husholdningsapparater

• Lomme- og cykellygter

• Elektrisk værktøj

### Ting, der ikke sorteres som småt elektronik

• Stort elektronik over 50 cm (afleveres på genbrugsstation)

## TEKSTILAFFALD

Tekstilaffald er udtjent, ødelagt, hullet eller plettet tøj og tekstil.

Du kan aflevere tekstilaffald på genbrugsstationen eller bestille afhentning på [mit.odenserenovation.dk](file:///%5C%5Cors.local%5Cdfsroot%5C80%20Information%5C80%20Information%5C10%20fraktioner%5CBrochurer%5CInfopakke%5COpl%C3%A6sningsvenlig%20version%5Cmit.odenserenovation.dk)

### Eksempler på tekstilaffald

• Udtjent tøj, sportstøj og badetøj

• Hullede strømper og udtjente underbukser

• Udtjente håndklæder, gardiner og viskestykker – også med indtørrede pletter fra mad og drikke

• Udtjente klude

• Stofrester

### Ting, der ikke sorteres som tekstilaffald

• Sko, bælter, tasker, regntøj og lædertøj (skal i restaffald eller til genbrug, hvis det kan bruges igen)

### Hvad sker der med dit tekstilaffald?

Tekstilaffaldet bruges i nye tekstilprodukter – fx isoleringsmaterialer. De bedste fibre kan spindes til genbrugsgarner og indgå i nyt tøj og tekstil.

### Husk også

Tekstilaffaldet skal være tørt og må ikke have rester af maling eller olie. Det skal afleveres i klare poser – eller i de gratis røde poser, som du kan hente på genbrugsstationen.

Tøj til genbrug er desuden tøj og tekstiler, som kan bruges igen, som de er. Det kan afleveres på genbrugsstationen eller til de humanitære organisationer.

# Sådan kommer du af med det øvrige affald

## Genbrugsstationerne

Odenses otte genbrugsstationer er klar til at modtage affald alle ugens dage. Genbrugsstationerne har over 40 forskellige containere, hvor du kan aflevere alt fra gamle køleskabe til haveaffald.

## Storskrald

Det kan være svært at transportere større ting, som møbler, madrasser og køleskabe til genbrugsstationen. Derfor tilbyder vi at hente visse typer storskrald ved din husstand.

**Bestil afhentning på** mit.odenserenovation.dk eller ring til kundeservice på 66138200

## For godt til skrot

Har du ting, der er for gode til at blive smidt ud, og som i stedet kan få nyt liv i byens genbrugsbutikker? Så kan du bestille os til at hente det. Vi henter sofaer, borde,

stole og andre genbrugelige møbler. Læs mere på [www.odenserenovation.dk/genbrugsstorskrald](http://www.odenserenovation.dk/genbrugsstorskrald)

# Er det affald – og skal det genbruges eller genanvendes?

Er du ved at smide noget ud, så overvej først, om det kan genbruges. Genbrug er, når ting bruges igen, som de er. Genanvendelse er, når materialer bruges i produktionen af nye produkter.

Genanvendelse er godt, men genbrug er det allerbedste – brug fx den sorte container til genbrug på genbrugsstationerne.

# Dit bidrag er vigtigt!

Plast kan blive til nye plastemballager.

Brugt elektronik bliver omsmeltet og genanvendt i nye elektronikprodukter fx mobiltelefoner.

2 tomatdåser kan blive til 1 ringeklokke.